**Közösségi Média (Facebook, Instagram, stb.)**

**HEIDI**: Sziasztok! Heidi Baker vagyok. Itt vagyok Kabudalgadoban, Mozambikban, ahol élek családommal már 22 éve. Itt vagyok Paspallal és Carlossal. Áldottak vagyunk, hogy veletek lehetünk most és megoszthatunk valami olyat, ami nagyon fontos nekünk. Sajnos vannak ál közösségi média oldalak, melyeket a nevünkben nyitottak. Mindenütt megjelennek, de NEM mi csináljuk! ÉN vagyok Heidi Baker, ez a valódi énem. Mi soha – soha nem kéregetünk pénzt emberektől a közösségi médiában! A Facebookon nincs olyan oldalam, ahol barátként be lehet jelölni, soha nem szoktam imákat írni, amiknek a végén pénzt kérnek emberektől. Az NEM én vagyok! Emberek felhasználják a személyi adataimat, hamis számla adatokat adnak közzé úgy, hogy felhasználják a fotóinkat a weboldalunkról. Rendesen piacot csinálnak a közösségi médiákon úgy, mintha azok mi lennénk. Őrültségeket tesznek! Messengeren írnak embereknek a nevünkben és pénzt kéregetnek. Tettünk mi ilyet valaha is? (Nem, soha!) Azok nem mi vagyunk, ne dőljetek be ennek! Sem a Facebook, sem az Instagram messengerét nem használom, sőt, semmilyen más formájú közösségi médiát sem! Közvetlenül kommunikálni emberekkel nem is tudnék! Itt élek, dolgozom az itteniekkel, és amikor nem itt vagyok, az életem egyharmadát utazással töltöm és olyankor szolgálok valahol, hirdetem az Evangéliumot. Ha bárki kapott tőlem Facebookon barát bejelölést, üzenetet a messengeren, vagy az Instagramon, vagy más közösségi médián keresztül, az nem én voltam. Felhasználják a nevem és pénzt kéregetnek. Nagyon kérlek, ezeket ne fogadd el, ne válaszolj az ilyen üzenetre! Kérlek, kérlek! Jelentsd a Facebooknak, ha ilyennel találkozol! Kell, hogy jelentsétek ezeket, hogy kiszűrhessék és megállíthassák. Nagyon sajnáljuk, ha valakit becsaptak és a kedvességüket, adakozó szívüket kihasználva pénzt húztak ki belőlük. Biztosak vagyunk benne, hogy az „Iris Global” szolgálat valós munkájára szerettetek volna adakozni, arra, hogy a föld szegényeire gondot viseljünk, tápláljuk az éhező gyerekeket, iskolákat működtessünk. Kérünk, segítsetek nekünk úgy, hogy terjesztitek ezt az üzenetet, és ha felbukkannak ezek a hamis vagy ál oldalak, jelentsétek! Ide ki fogjuk most írni a mi valós számla adatainkat, mely fönt van a weboldalunkon is, ami az irisglobal.org. Mindig ellátogathatsz weboldalunkra, felhívhatod az irodáinkat Mozambikban és az USA-ban is, és nekünk is szólhattok, ha ilyet találtok. Szeretünk titeket! Megáldunk és kérünk, oszd meg másokkal is ezt a videót! Köszönjük!